Aleksandar Deroko

Aleksandar Deroko (16. septembar 1894 — 30. novembar 1988.) je bio srpski arhitekta i pisac mnogobrojnih knjiga iz domena arhitekture, ali i drugih oblasti, koje je najčešće sam ilustrovao. Bio je višegodišnji profesor Univerziteta u Beogradu i član Srpske akademije nauka i umjetnosti.

Stvarao je u nekoliko arhitektonskih pravaca: srpskom nacionalnom stilu i moderni.

 Biografija 
Rodio se u Beogradu 16. septembra 1894, gde je maturirao i upisao Tehnički fakultet. Početak Prvog svjetskog rata ga je dočekao na studiju. U ratu je učestvovao kao kaplar sa činom narednika. Tokom tog rata je postao jedan od prvih srpskih pilota.

Po okončanju rata vratio se studiju arhitekture i umjetnosti u Rimu, Pragu, Brnu i Beogradu gdje je diplomirao 1926. godine. Kao stipendista francuske vlade odlazi u Pariz gdje se druži sa Pikasom, Šumanovićem, Le Korbizijeom, Rastkom Petrovićem i drugima koji su tada živjeli u Parizu.

Sa Bogdanom Nestorovićem je 1926. godine napravio projekat Hrama svetog Save sa kojim je pobijedio na konkursu; izgradnja tog hrama se danas privodi kraju. Početkom tridesetih godina postao je profesor na Arhitektonskom i Filozofskom fakultetu na kojima je predavao do penzionisanja 1974. godine.

Na Arhitektonskom fakultetu u Beogradu, Deroko je bio redovan profesor na predmetu Savremena arhitektura. Tokom Drugog svjetskog rata bio je zatočen u logoru na Banjici.

Član SANU postao je 1956. godine. Umro je 30. novembra 1988. godine.

 Djela 
 Arhitektonska 
 Crkva Svetog Preobraženja u Sarajevu
 Hram svetog Save u Beogradu, sa Bogdanom Nestorovićem
 Bogoslovski internat u Beogradu tzv. Bogosloviju, zajedno sa Petrom Anagnostijem
 Spomenik kosovskim Junacima na Kosovu polju
 Konak u Žiči
 Konak u Nišu, zajedno sa Petrom Anagnostijem
 Mnoge crkve

 Pisana 
 „Narodno neimarstvo“ - I tom 1939, II tom 1940.
 „Srednjovekovni gradovi u Srbiji, Makedoniji i Crnoj Gori“ 1950.
 „Monumentalna i dekorativna arhitektura u srednjovekovnoj Srbiji“ 1953.
 „Rimski spomenici u Đerdapu“ 1959.
 „Arhitektura starog veka“ 1962.
 „Medieval Castles on the Danube“ („Srednjovekovni gradovi na Dunavu“) 1964.
 „Sveta Gora“ 1967.
 „Atos“ 1967.
 „A ondak je letijo jeroplan nad Beogradom“ 1983.

Kategorija:Srbijanski arhitekti
Kategorija:Jugoslavenski arhitekti
Kategorija:Članovi SANU
Kategorija:Biografije, Beograd
Kategorija:Rođeni 1894.
Kategorija:Umrli 1988.